A 2017. február 21-ei okleveles könyvvizsgálói írásbeli vizsgafeladat Számvitel magyar szabályozása c. tárgyból

**1. Feladat** (Kidolgozási időigénye kb. 130 perc **= 50 pont.**)

Az **„OSZTALÉK” Zrt.”** kiemelt gazdasági eseményeit az alábbiakban soroltuk fel. A könyveléshez vegye figyelembe a számviteli politikára vonatkozó kiegészítő információkat is.

**FELADAT**

**1a)** Könyvelje **idősorosan** a Zrt. alábbiakban felsorolt, csak a tárgyévet érintő gazdasági eseményeit. **(40 pont).** **Figyelem:** a könyvelési tételek megszerkesztésénél az Szt. éves beszámoló mérlege és eredménykimutatása szerinti tagolást kell **legalább** alkalmazni! **A tétel megnevezéseket (a gazdasági esemény tartalmát) is tüntesse fel!**

**1b)** Könyvelje a **11. gazdasági eseményt** a befektetést élvező vállalkozásnál! (**3 pont**)

**1c)** Milyen problémával szembesülhet a vezetés, legkorábban a következő évi beszámoló készítésnél a 9. gazdasági esemény kapcsán? Az Szt. előírása szerint ezt hol és hogyan lehet orvosolni a beszámolóban? (**4 pont**)

**1d)** Hogyan könyvelné az 5. gazdasági esemény időbeli elhatárolás részét, ha névérték alatt vásárolták volna az értékpírt? **(2 pont)**

***Kiegészítő információk***

1. Ahol szükséges, ott **25%**-os áfá-val számoljon!
2. A devizás tételek értékelésénél a választott árfolyam az **MNB hivatalos** árfolyama.
3. A készletekről év közben folyamatos mennyiségi és értékbeni nyilvántartást vezetnek.
4. Az egyes feladatpontok egymástól függetlenek. A nem rendezett gazdasági eseményekhez kapcsolódó **év végi tételeket,** időrendi sorrendtől függetlenül az adott ponton belül oldja meg, jelölve az eseménynek a **tényleges időpontját**.
5. A tárgyév eseményeinek megoldásánál értelemszerűen a dolgozatírás időpontjában érvényes szabályok az irányadók (*kivéve az áfa kulcsot*).

**GAZDASÁGI ESEMÉNYEK**

**(amelyeket idősorosan könyvelnie kell)**

1. A Zrt. bankszámlájára 20X1. szeptember 10-én befolyt 300 000 eFt osztalék. Ebből 200 000 eFt a 20X0. év után kifizetett osztalék, amelyről a tárgyév május 15-i közgyűlésen döntöttek. Maga a döntés 250 000 eFt-ról szólt. A többi osztalék a korábbi évekről ki nem fizetett rész tárgyévi pénzügyi teljesítése. A Zrt. tárgyévi osztalékról szóló döntését is könyvelje!
2. A május 15-i közgyűlésen döntés született a Zrt. 100 %-os tulajdonában lévő Kft-je jegyzett tőkéjének 500 eFt-ról 3 000 eFt-ra történő felemeléséről, pénzbeli hozzájárulás formájában. A pénzbeli hozzájárulás teljesítésének határideje 20X2. május 15. A tőkeemelést a cégbíróság bejegyezte még ebben a hónapban. A szeptember 30-án megtartott közgyűlés újabb határozatot hozott, és úgy döntöttek, hogy a pénzbeli hozzájárulás megfizetése helyett a meglévő szabad eredménytartalékból töltik fel a tőkét. A Kft. közbenső mérlege szerinti eredménytartalék fedezetet nyújt a teljesítésre.
3. A beérkezett bankértesítés szerint átutalásra került a devizabetétről egy 100 e€-s áruszállításból eredő kötelezettség úgy, hogy a fizetési határidőhöz képest jelentősen korábban történt meg a pénzügyi teljesítés, ezért a szerződés szerint figyelembe vettek 5% engedményt is. Az MNB hivatalos árfolyama 315 Ft/€, a devizabetét könyv szerinti árfolyama 310 Ft/€ volt a pénzügyi teljesítéskor. A kötelezettség bekerüléskori árfolyama 300 Ft/€.
4. Zárt végű pénzügyi lízing keretében beszereztek egy termelő gépsort, amelynek áfa nélküli értéke 40 000 eFt volt. (Áfa 25%) Az üzembe helyezésre december 31-én került sor. Havi lízingdíj 840 eFt, amelyet csak a következő év január 31-én kell először megfizetni. A kamat havi 42 eFt. Az eszköz várható hasznos élettartama 4 év és lineáris leírást alkalmaznak. A beszerzés kapcsán szükséges pénzügyi rendezés megtörtént.
5. Az átmeneti pénzügyi nehézségek kiküszöbölése érdekében értékesítették egyik befektetési célú hitelviszonyos értékpapírjukat. A papírok névértéke 50 000 eFt, könyv szerinti értéke 52 000 eFt volt, eladási ára 52 500 eFt, az ellenérték befolyt a bankszámlára. Kamatláb 6% és az utolsó kamatfizetéstől az értékesítésig 4 hónap telt el. A cég alkalmazta a névérték feletti beszerzés miatti időbeli elhatárolás lehetőségét, amelynek keretében nyilvántartanak 800 eFt időbeli elhatárolást.
6. Egy előző év december 15-én kibocsátott 60 000 eFt értékű váltót ez év december 15-én visszafizették a lejárat időpontjában. A szerződés szerint a társaság 10%-os kamatot fizet. A pénz átutalásáról a bankértesítés megérkezett.
7. A Zrt. bankszámlájára beérkezett december 20-án egy 200 000 eFt-os fejlesztési támogatás, amely a szerződés szerint nem minősül előlegnek. A támogatott projektből év közben megvalósult 150 000 eFt értékű beruházás, amelynek teljesítéséről a támogatóval való elszámolás megtörtént. (Csak a támogatással kapcsolatos tételeket rendezze!)
8. A fennálló (eredeti) 10 000 eFt-os Zrt. követelés (vevők) kiegyenlítése a felszámoló biztos értesítése alapján 30%-ban lehetséges. Ennek fejében a vagyonfelosztási döntés alapján a felszámoló átutalt december hó folyamán 1 000 eFt-ot. A követelés maradék értékét a megszűnő társaság tulajdonában levő Zrt. részvényeinek átadásával kívánja teljesíteni. Az ajánlatot a Zrt. elfogadta, a saját részvényeket átvette. Az átvett saját részvények névértéke 1 500 eFt volt. A vevőkövetelésekre korábban elszámolt értékvesztés összege 7 600 eFt volt.
9. A tárgyév **december 30 án** aláírtak egy megállapodást, amelynek alapján megvásárolták egy kft. üzletrészeinek 90%-át. Az átutalt ellenérték 18 000 eFt. A kft. átvilágításakor készített közbenső mérlegben a saját tőkéje 12 000 eFt, az eszközök piaci értéke és a terhek közötti különbség 16 000 eFt. A zrt-nek és a kft-nek nincs (nem is volt) üzleti kapcsolata.
10. December 31-én egy használaton kívüli üzlethelyiségét 10 évre tartós használatba adta a Zrt. Az ingatlan könyv szerinti értéke 150 000 eFt, eddig elszámolt értékcsökkenése 30 000 eFt. A bérlő átutalt a tartós használati jog ellenértékeként 45 000 eFt-ot, amely tartalmazza az áfát is. A havi bérleti díj 800 eFt + 25% áfa a szerződés szerint.
11. A Zrt. tőkeemelés révén kíván befektetni a **„GUT-MAN\_Ő Kft”**-be 12 000 eFt önköltségű készterméknek 18 000 eFt-os társasági szerződés szerinti értéken történő átadásával. Ezzel az átadással a szerződés szerinti 1 800 eFt-os ázsiót is teljesíti a Zrt. (Az apport áfa mentes.) Ezzel a befektetést élvező vállalkozás jegyzett tőkéjéből 9 000 eFt-os névértékű részesedést szereznek majd, ami 30%-os tulajdoni hányadnak felel meg. A cégbírósági bejegyzés megtörtént, de a késztermékek rendelkezésre bocsátása csak 80%-ban valósult meg a bejegyzésig. Az átvevő kft. a készlet eladását tervezi és a készletekről év közben folyamatos mennyiségi és értékbeni nyilvántartást nem vezetnek.
12. A cég deviza(folyó)számlájának egyenlege – 50 eUSD egyenleget mutat (a negatív egyenleget a szerződés lehetővé teszi), amelyet forintban 14 500 eFt-ban tartanak nyilván. Erre a devizaszámlára beérkezett 40 eUSD vevői követelés, melynek eredeti teljesítéskori árfolyama 296 Ft/USD volt. A pénzügyi teljesítéskori napi MNB árfolyam 300 Ft/USD. A bank ezt az összeget törlesztésként számolta el a devizaszámlán. Az év végi választott árfolyam 300 Ft/USD.

**2. Feladat** (Kidolgozási időigénye kb. **20 perc = 10 pont.**)

1. Határozza meg a Zrt.-nél a maximálisan kifizethető osztalék összegét az alábbi esetekben! (Az egyes esetek függetlenek egymástól.)
2. Könyvelje idősorosan a „C” esetet az osztalék tekintetében és állapítsa meg az eredménytartalék mérlegértékét!

Megoldását mellékszámítással támassza alá! (Mellékszámítás nélkül a végeredmény 0 pontot ér!)

|  |  |  |  |  |
| --- | --- | --- | --- | --- |
| **Megnevezés** | **A** | **B** | **C** | **D** |
| Jegyzett tőke | 10 000 | 10 000 | 10 000 | 10 000 |
| Tőketartalék | 2 000 | 3 000 | 2 000 | 0 |
| Eredménytartalék | 3 000 | – 3 000 | 2 000 | 2 500 |
| Lekötött tartalék | 2 500 | 2 500 | 2 500 | 2 500 |
| Tárgyévi adózott eredmény | 1 000 | 1 000 | – 2 000 | – 2 000 |
| Jegyzett, de még …. | 2 000 | 1 000 | 1 500 | 1 500 |
| Leányvállalatoktól kapott osztalék | 0 | 4 000 | 3 000 | 1 000 |
| **Kifizethető osztalék maximuma** |  |  |  |  |

**3. Feladat** (Kidolgozási időigénye kb. **30 perc = 15 pont.**)

Egészítse ki a hiányzó főkönyvi számlákat, és a hiányos gazdasági eseményeket, majd fogalmazza meg az alábbi könyvelési tételek **pontos** tartalmát! (Figyelem: a megfogalmazás alapján az egyes gazdasági eseményeknek egy 3. személy által könyvelhetőnek kell lennie!)

Az áfa kulcsa 25%!

8.Értékesítés elszámolt közvetlen önköltsége

2.Késztermék …….

1b 180

Ny 20

7.STK elsz. szla.

1a 1 600

2a 1 200

1b 180

7.Késztermékek termelési költségei

2.Késztermékek

3d 162

Ny…. 400

2a 1 200

2c 200

E. 2 200

1a 1 600

2d ….

… ….

2b ….

2c 200

4. ….

Z. ….

8………………………

… …..

… .…

…………………………

7…………………

4. ….

… …..

2d …

2b ….

4. …………………

… .…

… …..

3c 40

**4. Feladat** (Kidolgozási időigénye kb. **30 perc = 15 pont).**

|  |
| --- |
| **4a) Egy vállalkozás a beruházás bekerülési árában aktiválta a beruházás befejeződéséig felmerült hitelek kamatát 1 000 eFt-ot, valamint a devizahitel év végi értékeléséből származó nem realizált árfolyamveszteségét, ami 1 200 eFt volt. (4 pont)** |
| **Hogyan kell korrigálni a fenti események hatását a társaság cash flow kimutatásában?** |
| **A** | Mivel egyik gazdasági esemény sem járt pénzmozgással, mindegyiket ki kell szűrni a befektetési cash flow-ból és korrigálni kell a működés cash flow-ját a megfelelő sorokon. |
| **B** | Az időarányos hitelkamatokat a Költségek, ráfordítások PIE-val szemben korrigáljuk – 1 000 eFt összegben és kiszűrjük a befektetési cash flow-ból.  |
| **C** | Az időarányos hitelkamatot ki kell szűrni a befektetési cash flow-ból (nem vesszük figyelembe a levezetésnél) és korrigálni kell a működési cash flow-ban az egyéb rövid lejáratú kötelezettségeket – 1 000 eFt értékben.  |
| **D** | A nem realizált árfolyamveszteséggel nem kell korrigálni, mert csak direkt elemeket érint és nem járt pénzmozgással. |
| **E** | A nem realizált árfolyamveszteséget ki kell szűrni a befektetési és a finanszírozási cash flow-ból is, mert nem járt pénzmozgással. (A korrekció: BCF – 1 200, FCF – 1 200 eFt, ha a nyers cash flow-ból indulunk ki.) |

|  |
| --- |
| **4b) Egy vállalkozás az eddigi 60%-os tulajdoni hányadot megtestesítő, befektetési célú részesedését apportként beviszi egy másik vállalkozásba. Ezzel 30%-os új tulajdoni részesedést szerzett. A régi részesedés könyv szerinti értéke 60 000 eFt volt, a társasági szerződés szerinti új értéke 90 000 eFt. A cégbírósági bejegyzés megtörtént. (4 pont)** |
| **Az alábbiak közül mely gazdasági esemény lehet helyes könyvelési tétel?** |
| **A** | T 8. Egyéb ráfordítások – K 1. Tartós részesedések kapcsolt vállalkozásban 60 000 |
| **B** | T 1. Tartós jelentős tulajd. részesed. – K 9. Részesedésekből származó bevételek, … 90 000 |
| **C** | T 1. Tartós jelentős tulajd. részesed. – K 9. Egyéb bevételek 30 000 |
| **D** | T 1. Tartós részesedés kapcs. váll. – K 9. Részesedésekből származó bevételek, … 30 000 |
| **E** | T 9. Részesedésekből származó bevételek – K 1. Tartós részesed. kapcsolt vállalk-ban 60 000 |

|  |
| --- |
| **4c)** 20X1. december 31-én egy vállalkozás több fokozatú statikus likviditási mérlegének összeállításához a következő adatokat ismerjük: Vevők forgási ideje 25 nap. A késztermékek likviditási ideje 80 nap. Az elmúlt **év során** elkészült (és raktárra vett) késztermékek utókalkulált önköltsége 10 440 eFt. Az adott **évben** értékesített késztermékek utókalkulált költsége 11 160 eFt **(4 pont)** |
| **Az alábbi állítások közül melyek lehetnek helyesek?** |
| **A** | A késztermékek forgási ideje105 nap, a vevők likviditási ideje 25 nap. |
| **B** | A vevők likviditási ideje 55 nap. |
| **C** | A késztermékek forgási ideje 55 nap, a vevők likviditási ideje 25 nap. |
| **D** | A késztermékek mérlegértéke az időszak végén 1 705 eFt. |
| **E** | A késztermékek mérlegértéke az időszak végén 1 595 eFt. |

|  |
| --- |
| **4c)** A „Konszi” Zrt. külső vállalkozástól vásárolt 7 000 eFt értékű áruját 8 000 eFt + 25% áfáért értékesítette leányvállalatának, akit teljes körűen vont be a konszolidálásba. A leányvállalat a tartozását kiegyenlítette év közben. Az áru év végén raktárban maradt a leányvállalatnál. A társasági adó 10 %. **(3 pont)** |
| **Az első évi konszolidáláskor a zrt. az alábbiakat könyvelhette helyesen:** |
| **A** | T 4. Szállítók (kapcsolt) – K 3. Vevők (kapcsolt) 10 000 |
| **B** | T 9. Belföldi értékesítés nettó árbevétele – K 2. Áruk 1 000 |
| **C** | T 9. Belföldi értékesítés nettó árbevétele – K 8. ELÁBÉ 1 000 |
| **D** | T 8. ELÁBÉ – K 9. Belföldi értékesítés nettó árbevétele 7 000 |
| **E** | T 9 Belföldi értékesítés nettó árbevétele – K 8. ELÁBÉ 7 000 |
| **F** | T 3.Konszolid. társ. adó köv. – K 8. Konszolidálásból egyéb bevétel 100 |
| **G** | T 3.Konszolid. társ. adó köv. – K 8. Konszolidálásból társ. adó különbözet 100 |

**5. Feladat** (Kidolgozási időigénye kb. **30 perc = 10 pont.**)

###### Jelölje bekarikázással a helyes válaszokat! Minden helyes válasz jó megoldása 1 pontot ér. Vigyázat, egy-egy kérdésen belül bármennyi jó válasz is lehet! A rossz válaszokat nem szankcionáljuk, de 10-nél több jelölés esetén, minden plusz jelölésért levonunk 1 pontot.

1. **Az ellenőrzés, önellenőrzés**
	1. ha jelentős hibát tárt fel, akkor az egyben lényeges hiba is, amelynek következtében a beszámolót ismételten közzé kell tenni.
	2. jelentős hiba fogalma azonosan értelmezendő a könyvvizsgálatnál alkalmazott lényeges hiba fogalmával. (Minden Szt. szerinti jelentős hiba könyvvizsgálati szempontból egyben lényeges hiba is.)
	3. módszertanát kell alkalmazni akkor is, ha a felek közötti szerződést utólag módosítják, amelynek következményeként az eredeti állapotot kell helyreállítani.
	4. során, ha jelentős hiba miatt háromoszlopos beszámolót kellett készíteni, akkor a zárás előtt az adózott eredményt át kellett vezetni az eredménytartalékba.
	5. során kivetett adóbírságot, késedelmi pótlékot, vagy éppen önellenőrzési pótlékot a 3. (ellenőrzés, önellenőrzés) oszlopban kell szerepeltetni, ha jelentősnek minősül a hiba.
	6. Nincs jó válasz.
2. **Forintról devizára való áttérés esetén**
	1. minden mérlegtétel átszámításakor keletkezhetnek különbözetek, amelyeket a tőketartalékba, vagy az eredménytartalékba kell elszámolni, előjelétől függően.
	2. az áttérés napjaként mindig az adott üzleti év utolsó napját kell megjelölni.
	3. az áttérés napja mindig a következő üzleti év első napja lesz.
	4. biztosan minden mérlegtételt át kell számítani az MNB hivatalos árfolyamán is devizára, de nem biztos, hogy ez kerül a mérlegbe.
	5. az eredménykimutatás tételeinek átszámításakor historikus árfolyamot kell használni az Szt. szerint.
	6. Nincs jó válasz.
3. **A penziós ügyletek**
	1. vagy valódi (óvadéki repó) vagy nem valódi (szállításos repó) ügyletek lehetnek számviteli szempontból.
	2. csak a tőzsdén köthetők, tőzsdén kívül nem.
	3. nem valódi penzió esetén értékpapír adásvételként könyvelendők és halasztott bevételt, vagy ráfordítást is keletkeztethetnek.
	4. könyvelésekor keletkezett halasztott bevételeket, ráfordításokat akkor oldja fel a penzióba adó, ha a papírokat visszakapta.
	5. valódi penzió esetén igazi kölcsönügyletnek minősülnek, ahol az eladási ár és a viszonteladási árak különbsége kamatként számolandó el a szerződő feleknél.
	6. Nincs jó válasz.
4. **Az aktivált saját teljesítmények**
	1. jelenleg csak az 5. számlaosztályban könyvelhetők egy cégnél.
	2. végösszege megváltozik akkor, ha saját termelésű készletet káresemény ér.
	3. összköltség eljárás esetén a 7-8-9. számlaosztályban is könyvelhetők az Szt. szerint.
	4. forgalmi típusú eredménykimutatás készítése esetén nem kerülnek bemutatásra sem az eredménykimutatásban, sem pedig a beszámoló más részeiben.
	5. a készleteknél csak állományváltozásként értelmezhetők.
	6. Nincs jó válasz.
5. **Az értékvesztések**
	1. a cash flow-kimutatásban korrekciós tételek, de más-más megoldást igényel a levezetés során, hogy befektetett eszközökről, vagy forgóeszközről van szó.
	2. visszaírása a részesedések esetében bruttó módon történik, mégpedig a megfelelő bevételek növelése révén.
	3. visszaírásának eltérő a korlátja a tulajdonviszonyos és a hitelviszonyos értékpapírok esetében.
	4. a fajlagosan kisértékű vevőknél a követelések könyv szerinti értékének arányában is elszámolható.
	5. egyben behajthatatlan követelés is, ha vevőkről van szó.
	6. Nincs jó válasz.

**Kidolgozás**

**1. Feladat**

1. **Osztalék elszámolása**
	1. Tárgyévi osztalék.

 T 3.Egyéb követelések - K 9.Kapott (járó) osztalék, … 250 000

* 1. Befolyt osztalék.

 T 3.Elszámolási betét - K 3.Egyéb követelések 300 000

1. **Tőkeemelés és feltöltés.**
	1. A jegyzett tőke felemelésének cégbírósági bejegyzése.

 T 3/4.Jegyzett, de … - K 4.Jegyzett tőke 2 500

* 1. Feltöltés.

 T 4.Eredménytartalék - K 3/4.Jegyzett, de … 2 500

1. **Kapott skontó elszámolása, pénzeszköz átvétel, átutalás.**
	1. Skontó 3% a kötelezettség eredeti árfolyamán elszámolva.

(100 e€ \* 0,03 = 3 e€ és 3 e€ \* 300 Ft/€ = 900 eFt.)

 T 4.Külföldi szállítók - K 9.Pénzügyi műveletek egyéb bevételei 900

* 1. A további 2% pénzeszköz átvételként elszámolva.

(100 e€ \* 0,02 = 2 e€ és 2 e€ \* 300 Ft/€ = 600 eFt.)

 T 4.Külföldi szállítók - K 9.Egyéb bevételek 600

* 1. Különbözet átutalása (100 – 5 = 95 e€, 95 \* 310 Ft/€ = 30 070 eFt) a devizabetét könyv szerinti árfolyamán.

 T 4.Külföldi szállítók - K 3.Devizabetét számla 29 450

* 1. Árfolyamveszteség 95 \* (300 – 310) = – 950 eFt.

 T 8.Pénzügyi műveletek egyéb ráf. - K 4.Külföldi szállítók 950

1. **Zárt végű pénzügyi lízing elszámolása.**
	1. Beszerzés.

 T 1.Beruházások - K 4.Pénzügyi lízing m. hosszú lejáratú köt. 40 000

* 1. A beszerzéskor felmerült áfa elszámolása. (40 000 \* 0,25 = 10 000 eFt)

 T 4.Előzetes áfa - K 4.Egyéb rövid lejáratú kötelez. 10 000

* 1. Üzembe helyezés.

 T 1.Műszaki gépek, ber., … - K 1.Beruházások 40 000

* 1. Áfa átutalása.

 T 4.Egyéb rövid lejáratú köt. - K 3.Elszámolási betét 10 000

1. **Értékpapír értékesítése.**
	1. Könyv szerinti érték kivezetése.

T 3.Értékpapír elszámolási szla. - K 1.Tartós hv. megt. értékpapírok 52 000

* 1. Eladási ár elszámolása

T 3.Elszámolási betét - K 3.Értékpapír elszámolási számla 52 500

* 1. Az eladási árban lévő időarányos kamat: 50 000 \* 0,06 /12 \* 4 = 1 000 eFt.

T 3.Értékpapír elszámolási szla. - K 9.Befektetett pü-i eszk. származó bev. 1 000

* 1. Árfolyamkülönbözet: 52 500 – 52 000 – 1 000 = 500 eFt veszteség.

T 8.Befektetett pü-i eszk. szárm.ráf. - K 3.Értékpapír elszámolási számla 500

* 1. Időbeli elhatárolás feloldása (A névérték feletti beszerzés miatt csak PIE lehet.)

 T 4.Ktgek, ráfordítások PIE - K 8.Pénzügyi műveletek egyéb ráford. 800

1. **Váltótartozás kiegyenlítése.**
	1. **Kötelezettség rendezése: 60 000 \* 1,1 = 66 000 eFt.**

T 4.Váltótartozások - K 3.Elszámolási betét 66 000

* 1. Időbeli elhatárolás feloldása: 6 000 \* 0,1 /12/2 = 250 eFt.

T 8.Fizetendő (fizetett) kamatok… - K 3.Költségek, ráfordítások AIE 250

1. **Kapott támogatások elszámolása**
	1. Fejlesztési támogatás pénzügyi rendezése.

 T 3.Elszámolási betétszámla - K 9.Egyéb bevételek 200 000

* 1. A fejlesztési támogatás elhatárolása a még nem teljesült összegben.

 T 9.Egyéb bevételek - K 4.Halasztott bevételek (PIE) 200 000

* 1. Halasztott bevétel feloldása.

 T 4.Halasztott bevételek (PIE) - K 9.Egyéb bevételek 150 000

 Vagy: A 7b. tétel helyett az elhatárolás összege csak 50 000 eFt és nincs feloldás.

1. **Követelés kiegyenlítése, saját részvények átvétele.**
	1. Értékvesztés átvezetése (más számlakapcsolatokkal is elfogadható, ha az E/F-ra és eredményre gyakorolt hatás ugyanez).

 T 3.Vevők értékvesztése - K 3.Vevők 7 600

* 1. Befolyt vevőkövetelés.

 T 3.Elszámolási betétszámla - K 3.Vevők 1 000

* 1. Átvett saját részvények könyv szerinti értéke. (10 000 \* 0,3 = 3 000 és 3 000 – 1 000 = 2 000 eFt.)

 T 3.Saját részvények - K 3.Vevők 2 000

* 1. Lekötött tartalék képzése

 T 4.Eredménytartalék - K 4.Lekötött tartalék 2 000

* 1. A könyv szerinti értéknél magasabb érték folyt be: 3 000 – 2 400 = 600 eFt.

 T 3.Vevők - K 9.Egyéb bevételek 600

 (Értékvesztés visszaírása nem lehetséges év közben.)

1. **Kft. üzletrész vásárlás.***.*
	1. Vételár átutalása.

 T 1.Tartós részes. kapcsolt váll. - K 3.Elszámolási betét 18 000

* 1. Üzleti vagy cégérték már nem keletkezhet, a részesedés bekerülési ára a vételár.
1. **Tartós használati jog elszámolása (Vevőkövetelés közbeiktatásával is elfogadható).**
	1. Átutalt ellenérték. (45 000 \*0,2 = 9 000 az áfa tartalom.)

T 3.Elszámolási betétszámla - K 9.Belföldi értékesítés nettó árbevétele 36 000

* 1. Áfa elszámolása.

T 3.Elszámolási betétszámla - K 4.Fizetendő áfa 9 000

* 1. A használati jog bevételének elhatárolása.

T 9.Belföldi értékesítés nettó árbev. - K 4.Halasztott bevételek (PIE) 36 000

1. **Tőkeemelés.**
	1. Átadott késztermék könyv szerinti értéke. (12 000 \* 0,8 = 9 600 eFt)

 T 9.Egyéb bevételek - K 2.Késztermékek 9 600

* 1. Társasági szerződés szerinti érték. (18 000 \* 0,8 = 14 400 eFt és még nem kapcsolt!)

 T 3.Egyéb követelések - K 9.Egyéb bevételek 14 400

* 1. STK korrekciós tétele.

 T 5.STK ÁV - K 5.SEEAÉ 9 600

* 1. Cégbírósági bejegyzés utáni átvezetés. (A részesedés értéke a teljesítés alapján értékelődik.)

 T 1.Tartós jelentős tulajdoni részes. - K 3.Egyéb követelések 14 400

Vagy: bármilyen könyveléstechnika lehet, de az egyéb bevételen kell a különbözetnek végül megjelennie.

1. **Vevőkövetelés beérkezése.**
	1. Jóváírás a bankszámlán napi választott árfolyamon.

 T 3.Devizabetét (folyószámla) - K 3.Külföldi vevők 12 000

* 1. Vevők árfolyamkülönbözete: 40 (300 – 296) = 160 eFt árfolyamnyereség.

 T 3.Külföldi vevők - K 9.Pénzügyi műveletek egyéb bevételei 160

* 1. Törlesztés árfolyamkülönbözete: 40 (296 – 290) = 240 eFt árfolyamveszteség.

 T 8.Pénzügyi műveletek egyéb ráf. - K 4.Rövid lejáratú hitelek 240

* 1. A devizaszámlán továbbra is negatív egyenleg van, tehát rövid lejáratú hitelként kell értékelni: 10 eUSD (300 – 290) = 100 eFt.

 T 8.Pénzügyi műveletek egyéb ráf. - K 4.Rövid lejáratú hitelek 100

**1b) feladatpont**

1. **Tőkeemelés a befektetést élvező vállalkozásnál.**
	1. Az apportként átvett késztermék állományba vétele áruként, társasági szerződés szerinti értéken (Nincs nyilvántartás.)

 T 8.ELÁBÉ - K 3/4.Jegyzett, de…. 14 400

* 1. Cégbírósági bejegyzés a tőkeemelés összegében.

 T 3/4. Jegyzett, de…. - K 4.Jegyzett tőke 16 200

* 1. Cégbírósági bejegyzés a tőkeemelés összegében.

 T 3/4. Jegyzett, de…. - K 4.Tőketartalék 1 800

**1c) feladatpont**

* Mivel a részesedés bekerülési ára a vételár (és nem a piaci érték), ez jelentősen és tartósan magasabb lehet a piaci értéknél, ezért értékvesztés elszámolására kerülhet sor a jövőben. Jelenleg ez a példában 3 600 eFt különbség.
* A kiegészítő mellékletben indokolni lehet a helyzetet, hogy miért nem számolt el értékvesztést.

**1d) feladatpont**

 T 9.Pénzügyi műv.egyéb bevételei…. - K 3.Bevételek AIE 800

**2. Feladat**

„A” eset: 3 000 + 1000 = 4 000 fedezet. TT fedezi a Jegyzett, de összegét. Kifizethető a fedezet.

„B” eset: - 3 000 + 1 000 = - 2 000 hiány. TT csak a Jegyzett, de összegét tudja fedezni. A kapott osztalék fedezi a 2 000 hiányt, kifizethető 4 000 – 2 000 = 2 000 eFt.

„C” eset: 2 000 – 2 000 = 0 a fedezet. TT fedezi a Jegyzett, de .. összegét, így a leányvállalati 3 000 eFt osztalék kifizethető azt anyánál is.

Leányvállalatoktól kapott osztalék könyvelése:

T 3. Elszámolási betét (3. Egyéb követelések) – 9. Kapott (járó) osztalék, …. 3 000

Kifizetett osztalék könyvelése:

T 4. Eredménytartalék – 3. Elszámolási betét (4. ERLK) 3 000

ET számla egyenlege: 2 000 – 3 000 = – 1000 eFt

„D” eset: 2 500 – 2 000 = 500 a fedezet. TT nincs, ezért a Jegyzett, de összegét is ebből kéne fedezni, de nem elég. 500 – 1 500 = - 1 500 hiány, amit a leányvállalati osztalék fedez, de nincs kifizethető rész.

**3. Feladat**

2.Késztermék ***KÉK***.

1b 180

Ny 20

8.Értékesítés elsz. közvetlen önköltsége

7.STK elsz.szla

1a 1 600

2a 1 200

1b 180

7.Késztermékek termelési költségei

2.Késztermékek

2a 1 200

Ny 400

E. 2 200

2c 200

3d 162

3a ***150***

***2d 16***

1a 1 600

***2b 96***

2c 200

4. ***420***

Z. 850

8.***Egyéb ráfordítások***

***3a 150***

***3b 12***

***2.Befejezetlen termelés***

7.***SEEAÉ***

***3d 162***

4. ***420***

***2b 96***

***2d 16***

4. ***Fizetendő áfa***

**3b 12**

***3c 40***

3c 40

 **Segédlet a gazdasági események pontos megfogalmazásához.**

|  |
| --- |
| 1a. Raktárra vétel elszámoló áron 1 600 eFt. |
| 1b. Raktárra vétel átvezetett KÉK 180 eFt. KÉK aránya: 160 / 2 000 = 0,08 azaz 8% (T) |
| 2a. Értékesítés elszámoló áron 1 200 eFt. |
| 2b. Értékesítésre jutó KÉK 96 eFt. (1 200 \* 0,08 = 96 eFt.) |
| 2c. Visszaküldés elszámoló áron 200 eFt. |
| 2d. Visszaküldésre jutó KÉK 16 eFt. |
| 3a. Késztermék térítés nélküli átadása elszámoló áron 150 eFt. (162 / 1,08 = 150 eFt) |
| 3b. Térítés nélküli átadásra jutó Kék 8 eFt. (150 \* 0,08 = 12 eFt) |
| 3c. Térítés nélküli átadás át nem hárított áfája 40 eFt. (Piaci értéke: 40 / 0,25 = 160 eFt) |
| 3d. Korrekciós tétel önköltségen 162 eFt. |
| 4. Befejezetlen termelés átvezetése év végén 420 eFt. |

**4. Feladat**

4a) c és e

4b) b és e

4c) c és d

4d) b, e és g

**5. Feladat**

###### 1. c és d

###### 2. b és d

3. a, c és e

4. f

5. a és c